CELEX: C2006/036/48
Language: lv
Date: 2006-02-11 00:00:00
Title: lieta C-433/05: Lūgums sniegt prejudiciālu nolēmumu — izteikts ar  Handens tingsrätt 2005. gada 21. novembra  rīkojumu lietā  Åklagaren  pret  Lars Sandström

11.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 36/23
            
         Lūgums sniegt prejudiciālu nolēmumu — izteikts ar Handens tingsrätt2005. gada 21. novembra rīkojumu lietā Åklagaren pret Lars Sandström
   
   (lieta C-433/05)
   (2006/C 36/48)
   tiesvedības valoda — zviedru
   Eiropas Kopienu Tiesā izskatīšanai ir iesniegts Handens tingsrätt (Handenas rajona tiesa, Zviedrija) lūgums sniegt prejudiciālu nolēmumu, kas izteikts ar 2005. gada 21. novembra rīkojumu lietā Åklagaren pret Lars Sandström un kas Tiesā reģistrēts 2005. gada 5. decembrī. Handens tingsrätt lūdz Tiesu lemt par šādiem jautājumiem:
   
               1.
            
            
               
                           a)
                        
                        
                           Vai Eiropas Parlamenta un Padomes Direktīva 2003/44/EK, ar ko groza Direktīvu 94/25/EK par dalībvalstu normatīvo un administratīvo aktu tuvināšanu attiecībā uz izpriecu kuģiem, iestājas pret valsts tiesību normām, ar kurām aizliedz skūteru izmantošanu vietās, kas nav vispārējie ūdensceļi un ūdeņi, un vietās, attiecībā uz kurām pašvaldības ir devušas atļauju saskaņā ar vattenskoterförordningens (Noteikumu par skūteriem) 3. panta 1. punktu (1993:1053, ar grozījumiem, kas paredzēti 2004:607)?
                        
                     
                           b)
                        
                        
                           Vai tāds aizliegums kā 1.a jautājumā norādītais ir atkarīgs no tā, vai pašvaldība, novērtējot, vai ir piešķirama atļauja saskaņā ar 3. panta 1. punktu, ir ievērojusi noteikumu, ka atļauja ir vienmēr jādod jomās, kurās ir izpildīti 1.-3. daļā paredzētie kritēriji?
                        
                     
         
               2.
            
            
               Vai EKL 28.-30. pants iestājas pret tādu valsts tiesību normu, ar kuru aizliedz tādu skūteru izmantošanu, kāda aprakstīta iepriekš, 1.a jautājumā, vispār vai vienīgi tādos apstākļos, kādi aprakstīti iepriekš, 1.b jautājumā?
            
         
               3.
            
            
               Neatkarīgi no iepriekš iztirzātajiem apstākļiem, vai tas, ka Eiropas Kopienu Komisijai nav paziņots par jaunu skūteru aizlieguma pieņemšanu 2004. gada 20. jūnijā atbilstoši Direktīvai 83/189/EEK un Direktīvai 98/34/EK, iestājas pret tādām valsts tiesību normām kā iepriekš minētās?